PROIECT

**CONSILIUL MUNICIPAL ORHEI**

**DECIZIE**

 Nr. \_\_\_\_\_\_\_\_\_\_\_\_\_

 Din \_\_\_\_\_\_\_\_\_ 2020

Cu privire la aprobarea condițiilor Contractului de sponsorizare

între A.O. “Proiecte sociale pentru Moldova”

și Autoritatea executivă a Consiliului municipal Orhei

În conformitate cu art. 10, art.art.118-126 ale Codului administrativ nr.116 din 19.07.2018; art. 14 (3) al Legii privind administrația publică locală nr.436-XVI din 28.12.2006; art.1, art.3, art.4, ale Legii nr. 1420/2002 cu privire la filantropie și sponsorizare; art.776, art.1028 ale Codului Civil nr.1107 din 06.06.2002; art.33, lit.g) al Legii privind finanțele publice locale nr.397 din 16.10.2003, având în vedere Strategia de dezvoltare social-economică a mun.Orhei pentru perioada 2014-2020, aprobată conform Deciziei Consiliului local nr.13.20 din 27.12.2013, în scopul atingerii obiectivului strategic stipulat în programa “Dezvoltarea turismului prin valorificarea potențialului existent”, luând în considerație, că parcul public de distracții pentru copii și tineret este o zonă de odihnă pentru locuitorii din Orhei, ceea ce reprezintă un interes public important,

CONSILIUL MUNICIPAL ORHEI DECIDE:

1. Se aprobă condițiile Contractului de sponsorizare, care va fi încheiat dintre Asociația Obștească“Proiecte sociale pentru Moldova” și autoritatea executivă a Consiliului municipal Orhei, obiectul căruia constituie sponsorizare prin prestarea de servicii cu executarea diverselor tipuri de lucrări pentru construirea/amenajarea, întreținerea și acordarea/dotarea cu bunuri (echipamente) pentru funcționalitatea parcului public de distracții pentru copii și tineret, situat pe terenul cu nr.cadastral 6401105259 (se anexează).
2. Se împuternicește viceprimarul municipiului Orhei, Anastasia ȚURCAN să semneze Contractul de sponsorizare.
3. Autoritatea executivă a Consiliului municipal Orhei va întreprinde acțiunile necesare pentru realizarea obiectului Contractului de sponsorizare.
4. Controlul asupra respectării prevederilor prezentei decizii revine viceprimarilor municipiului Orhei dna Cristina COJOCARI și dna Anastasia ȚURCAN, conform domeniilor de competență
5. Prezenta decizie intră în vigoare la data includerii acesteia în Registrul de stat al actelor locale și poate fi atacată la Judecătoria Orhei în termen de 30 zile de la data comunicării.

|  |  |
| --- | --- |
| Primarului municipiului OrheiViceprimarul municipiului Orhei Viceprimarul municipiului Orhei Viceprimarul municipiului Orhei Specialist principal Secretar al Consiliului Municipiului Orhei Specialist principal  | Pavel VEREJANUCristina COJOCARIValerian CRISTEAAnastasia ȚURCANSvetlana ZINICOVSCHIAla BURACOVSCHIAlina TRUSOVSCAIA |
| **Autor:** Specialist principal, jurist  | Grigore MÎRA |

**Anexa**

**la decizia Consiliului Municipal Orhei**

**nr. \_\_\_\_\_ din ”\_\_\_\_”\_\_\_\_\_\_\_\_\_\_\_\_\_\_\_\_\_\_2020**

**Contract de Sponsorizare Nr.\_\_\_\_\_\_\_\_\_\_\_\_\_\_\_**

”\_\_\_\_”\_\_\_\_\_\_\_\_\_\_\_\_2020 mun. Orhei

1. **PĂRȚILE CONTRACTANTE**

**Încheiat între:**

**Asociația Obștească “Proiecte sociale pentru Moldova”**, cu sediul în MD-3501, mun.Orhei, str. V. Lupu, 36, of.331, în calitate de **Sponsor,** reprezentat legal de dl. Sergiu Șargu, pe de o **Parte**,și

**Autoritatea executivă a Consiliului municipal Orhei,** cu sediul în mun. Orhei, str. V. Mahu, 160, reprezentat de viceprimarului municipiului Orhei, dna Anastasia ȚURCAN, care acționează în baza Deciziei Consiliul municipal Orhei nr.\_\_\_\_\_ din \_\_\_\_\_.2020, Dispoziției Primarului municipiului Orhei nr. 555-p din 20.11.2019 ”Cu privire la stabilirea atribuțiilor de funcție și acordarea împuternicirilor”, denumita în continuare **Beneficiar,** pe de altă **Parte**, în continuare **Părțile** au convenit la încheierea prezentului **Contract de sponsorizare*,*** denumit în continuare “**Contract”,** în următoarele condiții:

1. **OBIECTUL CONTRACTULUI**
	1. Obiectul acestui **Contract** reprezintă sponsorizarea **Beneficiarului** de către **Sponsor** pentru scopul reglementat prin acest **Contract.**
	2. Obiectul sponsorizării reprezintă sponsorizarea **Beneficiarului** de către **Sponsor** sub formă de prestarea de servicii cu executarea diverselor tipuri de lucrări pentru construirea/amenajarea, întreținerea și acordarea/dotarea cu bunuri (echipamente) pentru funcționalitatea parcului public de distracții pentru copii și tineret, situat pe terenul cu nr. cadastral 6401105259.
	3. Scopul sponsorizării: ținând cont de faptul că parcul public este o zonă de odihnă pentru locuitorii din Orhei, ceea ce reprezintă un interes public important, este oportun susţinerea activității parcului și zonei adiacente.
	4. **Beneficiarul** acceptă obiectul **Contractului,** indicat în pct.(2.2.), pentru realizarea scopului, indicat în pct**.** 2.3. şi îşi asumă obligaţia de a întreprinde acțiuni legale pentru atingerea scopului **Contractului** prezent în conformitate cu prevederile legislaţiei naţionale.
2. **DURATA CONTRACTULUI**
	1. **Contractul** produce efecte de la data semnării lui de către ambele **Părţi**.
	2. Durata **Contractului**: începând cu data semnării prezentului **Contract**, respectiv până la îndeplinirea obligațiilor **Părților** prezentului **Contract.**
	3. Prezentul **Contract** poate fi prelungit, în baza unui act adițional bilateral.
	4. Prezentul **Contract** poate fi reziliat de către una dintre **Părți** cu un preaviz de 10 (zece) zile calendaristice.
3. **MODUL DE ACORDARE A SPONSORIZĂRII**

4.1. **Sponsorul** va acorda ajutorul solicitat în baza solicitărilor adresate de către **Beneficiar** și în limitele posibilităților financiare ale **Sponsorului**.

4.2. Sponsorizarea se va efectua în formă stabilită în pct.2.2. al **Contractului** prezent.

4.3.Valoarea totală sponsorizării acordate de **Sponsor** se va stabili în baza actelor de primire-predare a bunurilor, lucrărilor îndeplinite, anexate la facturile fiscale eliberate în conformitate cu procedura stabilită de legislația în vigoare a RM.

4.4. Sponsorizarea acordata de **Sponsor Beneficiarului**, după necesitate, va fi documentată din punct de vedere contabil în conformitate cu prevederile legislației în vigoare a RM.

## V. OBLIGAŢIILE PĂRŢILOR

## 5.1. Obligaţiile Beneficiarului:

* + 1. **Beneficiarul** are obligația să acorde asistență deplină **Sponsorului** sau executorilor în vederea realizării scopurilor **Contractului** prezent;
		2. Să asigure toate condițiile pentru efectuarea verificărilor, accesul la toate documentele aferente scopului **Contractului** prezent;
		3. **Beneficiarul** se obligă să respecte legislaţia în domeniul sponsorizării pe teritoriul Republicii Moldova;
		4. Să asigure disponibilitatea şi prezenţa personalului implicat în implementarea **Contractului** prezent, precum şi a persoanei responsabile, pe întreaga durată de valabilitate a **Contractului**;
		5. Să asigure asistență **Sponsorului** în deținerea actelor permisive (autorizații, permisiuni, dispoziții, decizii, etc.);
		6. Să asigure asistență **Sponsorului** prin reprezentanți în vederea formării comisiilor de recepție a obiectivelor realizate;
		7. Să asigure recepționarea lucrărilor efectuate sau bunurilor procurate și instalate în parc de către **Sponsor;**
		8. Să asigure **Sponsorului** toate condițiile pentru efectuarea verificărilor la fața locului, accesul la toate documente aferente obiectului **Contractului** prezent**,** precum și de a permite acces în spațiile parcului și terenului adiacent, care vor fi amenajate, reparate, dezvoltate;
		9. Să prezinte dările de seama privind folosirea bunurilor, acordate **Beneficiarului** în conformitate cu condițiile, stipulate în **Contractul** prezent;
		10. După îndeplinirea obiectului **Contractului** prezent va asigura luarea la evidență și gestiunea bunurile construite/amplasate în parc public conform actelor justificative în calitate de bunuri proprietate publică din domeniul public, primite cu titlu gratuit.
	1. **Obligaţiile Sponsorului:**
		1. **Sponsorul** se obligă să informeze **Beneficiarul** cu privire la orice decizie luată care poate afecta implementarea realizarea obiectivelor;
		2. Pe parcursul implementării scopului **Contractului** prezent, **Sponsorul** va emite, dacă este cazul, instrucţiuni pentru exploatarea bunurilor (echipamentelor), instalate pe teritoriul parcului,care au caracter obligatoriu pentru **Beneficiar**.
		3. După îndeplinirea obiectului C**ontractului** prezent, să transmite lucrările executate și bunurile procurate și instalate, prin intermediul comisiilor de recepție a obiectivelor realizate în conformitate cu procedura, stabilită de legislația în vigoare a RM.
1. **RĂSPUNDERE**
	1. **Beneficiarul** își va asuma integral răspunderea pentru prejudiciile cauzate din vina sa, față de **Sponsor**, terți, care participă la executarea **Contractului** prezent, cât și contractanții acestora, pe tot parcursul valabilității **Contractului** prezent.
	2. În cazul în care rezolvarea eventualelor litigii nu este posibilă pe cale amiabilă, **Părţile** se vor adresa instanţelor judecătoreşti ale Republicii Moldova, în conformitate cu legislaţia în vigoare a Republicii Moldova.
2. **CONFIDENŢIALITATE**
	1. **Părţile** se angajează să păstreze confidenţialitatea documentelor, materialelor, datelor şi informaţiilor în legătură cu realizarea obiectivelor.
	2. Nu sunt considerate confidenţiale documentele, materialele, datele şi informaţiile folosite în scop publicitar pentru informarea şi promovarea utilizării sponsorizării primite***.***
	3. De asemenea, nu sunt considerate confidenţiale documentele, materialele, datele şi informaţiile devenite publice ca urmare a implementării obiectivelor **Contractului** prezent, în conformitate cu legislaţia aplicabilă Republicii Moldova.

**VIII. FORŢA MAJORĂ**

8.1. Nici una dintre **Părţi** nu răspunde pentru neexecutarea la termen sau/şi de executarea în mod necorespunzător – total sau parţial – a oricărei obligaţii care îi revine în baza prezentului **Contract**, dacă neexecutarea sau executarea necorespunzătoare a obligaţiei respective a fost cauzată de forţa majoră, aşa cum este definită de legislaţia în vigoare.

8.2. **Partea** care invocă forţa majoră este obligată să notifice celeilalte părţi, în termen de trei zile, producerea evenimentului şi să ia toate măsurile posibile în vederea limitării consecinţelor lui.

**IX. CLAUSE FINALE**

9.1. **Beneficiarul** este în drept să utilizeze lucrările și bunurile primite prin sponsorizare de sine stătător, la decizia proprie și pe domeniul selectat de sine stătător fără avizarea și/sau înștiințarea **Sponsorului**.

9.2. Prezentul **Contract** poate fi modificat doar prin acordul scris, semnat de **Părţile** contractante sau de reprezentanţii împuterniciţi ai **Părţilor**.

9.3. **Părţile** au convenit ca toate neînţelegerile privind validitatea prezentului **Contract** sau rezultate din interpretarea, executarea şi încetarea acestuia să fie rezolvate pe cale amiabilă.

9.4. **Părţile** contractuale au semnat prezentul **Contractul** în 2 (două) exemplare autentifice, în limba română, cu aceiaşi putere juridică, câte unul pentru fiecare **Parte**.

1. **RECHIZITELE BANCARE ȘI SEMNĂTURI PĂRȚILOR**

|  |  |
| --- | --- |
| **Sponsor** | **Beneficiar** |
| **Asociația Obștească “Proiecte sociale pentru Moldova”**,

|  |
| --- |
| Adresa: MD-3501, mun.Orhei, str. V. Lupu, 36, of.331,Cod fiscal: 1020620001372 |

 | **Primăria mun. Orhei** Adresa:mun.Orhei, str.Vasile Mahu nr. 160 Cod fiscal: 1007601008007Banca: MF – Trezoreria Regională CentruCodul bancii: TREZMD2XIBAN: MD20TRGDAC14421364010000 |
| \_\_\_\_\_\_\_\_\_\_\_\_\_\_\_\_\_\_\_**/Sergiu Șargu/** | **\_\_\_\_\_\_\_\_\_\_\_\_\_\_(Anastasia ȚURCAN)** |

Autor: specialist principal în domeniul

asistenței juridice Mîra Grigore \_\_\_\_\_\_\_\_\_\_\_\_\_\_\_